Бабино - Википедија

# Бабино

### Од Википедија, слободна енциклопедија

Оваа статија се однесува на село во Република Македонија. За други значења видете Бабино (појаснување).

Бабино е село во Општина Демир Хисар неколку километри северозападно од Демир Хисар, во југозападна Македонија. Според класификацијата на Министерството за Локална Самоуправа на Република Македонија, Бабино спаѓа во категоријата ридско-планински села. Селото е најпознато по најголемата приватна библиотека во Македонија, сопственост на Стево Степановски, која брои 12,000 книги.

| Оваа статија поврзана со Македонија е никулец. Може да помогнете со тоа што ќе ја проширите.

Села во Република Македонија
Бабино Бабино (Република Македонија)
Општина: | Општина Демир Хисар
Население: | 34 (2002 г.)
Поштенски број: | 7240
Повикувачки број: | 047
Надморска височина: | 750 м.
Географска широчина: | 41° 17' 58N
Географска должина: | 21° 4' 47Е
Веб страница: |

## [уреди] Географиja и местоположба

Бабино се наоѓа во централниот дел на поранешна општина Сопотница, 18,5 километри северозападно од Демир Хисар, а се наоѓа на двете страни на Мала Река, притока во изворишното сливно подрачје на Црна Река, на источниот дел од Плакенска Планина. Лежи на 2 километри од патот Кичево - Демир Хисар. Оддалечено е 45 км од Битола, а 35 км од Кичево, со кои е поврзано со асфалтен пат. Се работи за ридско село кое се наоѓа на надморска височина од 750 метри. Климата е умерена. Атарот на селото е 9,9 квадратни километри.

## [уреди] Историja

## [уреди] Економија

Во селото најзастапено е полјоделството и шумарството. Обработливото земјиште зафаќа 236.2 хектари, пасиштата зафаќаат 161.5 хектари, додека 477.4 хектари се шуми.

## [уреди] Демографија

Во 1961 години бројот на жители изнесувал 451. Во 1994 година, бројот на жители се намалил на 70 жители - сите Македонци. Според пописот од 2002 година, населението на Бабино повторно се намалило и тоа брои 34 жители: 33 Македонци и еден Србин. Ваквото драстично намалување на населението е карактеристика на многу села од Општина Демир Хисар.

## [уреди] Општествени институции

## [уреди] Администрација и политика

## [уреди] Културни и природни знаменитости

Бабино е најпознато по најголемата приватна библиотека во Македонија, сопственост на Стево Степановски, која брои 12,000 книги. Оваа библиотека сега официјално е регистрирана и се вика Клуб на читатели "Алиби". Библиотеката е резултат на тривековна колекционерска работа, и поседува значителен фонд на ретки и уникатни книги, од кои најстарата е Арапски речник од 1307 година. Библиотеката скоро доживеа реконструкција како резултат на финансиската помош на македонското Министерство за Култура и Светската Банка.

Едно од локалните обележја е најразновидната флора: малини, сливи, боровинки, цреши, вишни и други, лековитите растенија мајчина душица, мов и камилица. Локалните жители подговтвуваат најразлични специјалитети од македонската народна кујна: зелник од праз печен под вршник, бакрданик со пршки, суви пиперки на различни начини, печено месо на жар во земја, речна пастрмка, кисела зелка со буковка и многу други. Локалното население е вешто во обработка на дрво, ткаење, везење и други традиционални вештини. Во самото село се наоѓа рибник со ресторан, каде што може да се пробаат вкусни специјалитети од риба, но и пити, салати и други видови традиционални јадења.

## [уреди] Редовни настани

## [уреди] Личности

- Стево Степановски, библиофил.

## [уреди] Култура и спорт

Во Бабино, покрај библиотеката, постои споменик за НОБ и продавница.

## [уреди] Иселеништво

## [уреди] Надворешни врски

- Бабино, Мрежа "Живо наследство - Македонија" - со податоци за тоа како може да се стигне до Бабино.
- Клуб на читатели "Алиби", Бабино Село
- "Се санираше најголемата приватна библиотека во Македонија", А1, 9 јануари 2005

## [уреди] Литература

Панов, Митко: Енциклопедија на селата во Република Македонија: географски, демографски, и аграрни обележја. Патрија, Скопје, 1998, 15 стр.

Преземено од "http://mk.wikipedia.org../../../%D0%B1/%D0%B0/%D0%B1/%D0%91%D0%B0%D0%B1%D0%B8%D0%BD%D0%BE.html"

Категории: Македонски никулци | Македонски села | Демир Хисарски села | Села во Општина Демир Хисар | Села во Република Македонија

##### Views

- Статија
- Разговор
- Тековна верзија

##### Пребарај